kardosdrur/scandi-wiki huggingface dataset:
Pølsevogn

Pølsevogn er en vogn hvorfra der servereres varme pølser og brød.
Allerede før 1. verdenskrig var der pølsevogne på gaden i større tyske byer som f.eks. Berlin. Grundlaget for denne specielle restaurationstype var opfindelsen af petroleumsbrænderen, der gjorde det muligt at mobilt opvarme kar og beholdere.

Pølsevognens historie 

Pølsevognen var oprindelig en trækvogn med en kobberkedel, der blev opvarmet med en primusbrænder. Omkring kedlen var bygget en trækasse som indeholdt bl.a. pølsebrød, der dengang var et rundstykke. Kassen, der var hvidmalet, var monteret på et understel med to store hjul og trækstænger.

Som de første i Danmark, gav Københavns Borgerrepræsentation den 4. marts 1920 tilladelse til at sælge varme pølser på gaden. Tirsdag den 18. januar 1921 blev der solgt varme pølser med brød fra i alt seks mobile pølsevogne og siden bredte pølsevognene sig til resten af landet.

Aarhus havde dog allerede tyvstartet i 1917, hvor der belv solgt varme pølser fra pølsevogne i byens gader.

Særligt mellem 1950 og 1970 havde pølsevognene deres storhedstid. Vognene blev større og mere moderne men tabte fra 1970 markedsandele til stationære fastfoodrestauranter.

Pølsevognen i dag 

Pølsevognene står i dag i de fleste større danske byer. I 1970'erne var der omkring 700 pølsevogne i Danmark, men i dag er antallet nede på lidt over 100. Nogle pølsevogne har også ændret udseendet lidt idet de er blevet stationære og er uden hjul. I København er antallet faldet fra ca. 400 i 1950 til 93 i 2007 og 60 i 2010.

Vognene var i gamle dage mere eller mindre drevet af selvstændige erhvervsdrivende, men i dag er de fleste overtaget af de store slagterier som f.eks. Danish Crown, Steff Houlberg, eller Tulip.

En moderne pølsevogn har hjul under sig og er uafhængig af fast strøm- og vandforsyning, og hver 19. time lades den op. Den har egen motor og kan pakkes sammen i løbet af 15 minutter. Pølsevognen kan også være en påhængsvogn, der ved flytning kan kobles til en bil med anhængertræk.

Det er kun København, Odense, Slagelse og Hørsholm kommuner, der har fastholdt kravet om invaliditet, samt reglen om at vognene skal køres i garage hver aften. I resten af landet er det nu mere eller mindre faste pølsekiosker, der står for salget af varme pølser, det totale salg er på omkring 116 millioner stk. om året. En moderne pølsevogn sælger bl.a. hotdog, kogte eller ristede wiener- og knækpølser, franske hotdog, burgere og sodavand m.v.

I de senere år er pølsevognenes udvalg blevet udvidet med økologiske og vegetariske varianter

Pølsevognen er også blevet en eksportvare, bl.a. er der solgt over 100 til Rusland og ca. 70 til Sverige

Se også

Litteratur 
 
 Indius Pedersen, En hotdog tak, BT 20/11-11.
 Jacob Stenz, MJA.dk smasker sig igennem pølsepraktik, Midtjyllands Avis 28/2-11
 Jesper Conrad, Mads Vangsø, Adam Duvå Hall, Skinkelingo. En pølsevognsparlør. DR Multimedia (2004) 80 sider.

Eksterne henvisninger og kilder 
 Den danske pølsevogn 
 Vejledning om egenkontrol i fødevarevirksomheder

Referencer 

Fastfoodrestauranter
Degerfors kommun

Degerfors kommune (svensk: Degerfors kommun) er en kommune i Örebro län i Sverige. Degerfors kommune har godt 10.000 indbyggere.

Kommuner i Örebro län
Panoptikon

Panoptikon eller Panoptikum har flere betydninger:
 Panoptikon (raritetskabinet)
 Panoptisk fængsel
 Panoptikon (8mm-butik der lå på Østerbro)
 Panoptikon (bygning) - en bygning eller et rum der er indrettet således at man fra ét sted kan overskue hele bygningen eller rummet
 Panoptikonbygningen en bygning der ligger på Vesterbrogade 5 i København ved Københavns Hovedbanegård

Se desuden
 "Panopticon (sang)" - sang udgivet af Smashing Pumpkins i 2012 på albummet Oceania
Roscelinus

Roscelinus (el. Roscellinus Compendiensis og Rucellinus) (født ca. 1050 i Compiègne, Frankrig, død ca. 1121), var en nominalistisk filosof og teolog.

Levned 

Roscelinus er den første kendte skolastiker i egentlig forstand, men hans værker er ikke overleveret til i dag, og hans doktriner er primært overleveret gennem Anselm af Canterbury, Peter Abelard og Johannes af Salisbury.

Den eneste tekst, vi har fået overleveret fra Roscelinus selv, er et brev skrevet til Abelard om treenigheden. Brevet er dog mest kendt for at beskrive Abelard nedsættende pga. hans uheldige omstændigheder (kastration).

Han studerede i Soissons og Reims i Frankrig og blev derefter tilknyttet katedralen i Chartres og derefter kannik i Compiègne. I 1092 blev hans fortolkning af treenigheden imidlertid fordømt på et koncil ledet af ærkebiskoppen af Reims. Han trak sine påstande tilbage, formodentlig for at undgå at blive stenet af en folkemængde. Roscelinus flygtede til England, men gjorde sig også dér upopulær ved at angribe Anselm af Canterburys doktriner. Roscelinus måtte endnu en gang flygte, denne gang til Rom, hvor han igen blev forligt med kirken. Han vendte så tilbage til Frankrig for at undervise i Tours og Loche i Bretagne. Her havde han Abelard som elev. Til slut blev han kannik i Besançon. Det seneste tidspunk, hans navn nævnes, er i 1121, da han talte imod Abelards syn på treenigheden.

Doktriner 

Roscelinus regnes for ophavsmanden til nominalismen – og det i en ekstrem form. Han stod således for en ekstrem udgave af standpunktet om, at det partikulære kommer før det almene. Ifølge Roscelinus var universalerne (almenbegreberne) kun et pust med stemmen (flatus vocis). Med den, mente han, at universalerne kun var ord og dermed rent fysiske begivenheder. Rigtigt farligt blev det, da han skrev, at det kun var vores ord, der forhindrede os i at opfatte treenighedens tre dele som tre forskellige substanser (dvs. tre guder). Hvis de tre reelt var én substans (una res), var vi tvunget til at mene, at Faderen og Helligånden blev inkarneret sammen med Sønnen. Denne påstand måtte han trække tilbage i på konciliet i Reims (1092).

Filosoffer fra Frankrig
Tjek fødsels- og dødsår
Filosoffer fra middelalderen
Franskmænd fra middelalderen
Filosofi i middelalderen
Henrik Stenson

Henrik Stenson (født 5. april 1976) er en svensk professionel golfspiller. Han blev professionel i 1999, og allerede året efter vandt han pengelisten på Challenge Touren. Det betød at han fra 2001 har spillet på Europatouren, hvor han har vundet 11 turneringer. Han ligger pr. 18. juli 2018 nummer 17 på verdensranglisten.

I 2013 vandt Stenson DP World Tour Championship med 2 slag ned til Steve Stricker, som gjorde ham til vinder af Fed Ex Cuppen. Der fulgte en pengepremie på 10mio$ med for sejren.

Udover de 11 sejre på Europatouren, har Henrik 6 sejre på PGA touren i USA. Den største af disse blev sat da han vandt en af de 4 Majors, "The Open" i 2016, hvor han besejrede Phil Mickelson i en duel der vil gå over i historien. Phil Mickelson lagde pres på Stenson med en 65'er på finaledagen, men Stenson svarede igen hul efter hul og ender med at gå en 63'er, som er en tangering af banerekorden, der rent faktisk blev sat på førstedagen samme år af netop Phil Mickelson. Samme år vandt Henrik Race to Dubai på Europatouren.

Henrik er kendt som "the ice man" ham der ikke har nogle nerver eller også som "the robot".

Sejre på Europatouren 
 2001: Benson and Hedges International Open
 2004: The Heritage
 2006: Qatar Masters, BMW International Open
 2007: Dubai Desert Classic, WGC–Accenture Match Play Championship
 2009: The Players Championship
 2012: South African Open Championship
 2013: DP World Tour Championship
 2016: The Open Championsship
 2016: BMW International Open
 2016: Race to Dubai

Eksterne henvisninger 

  
 

Golfspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
CF

CF, Cf, cF eller cf er en forkortelse for:
 Civilforsvar, herunder CF-korpset, kommunalt civilforsvar osv. – i dag under Beredskabsstyrelsen
 Cystisk fibrose – en sygdom
 Californium – et grundstof
 Club de Fútbol – spansk for fodboldklub; indgår i en række klubnavne
 centifarad – 1/100 farad

Se desuden 
 .cf – topdomæne for den Centralfikanske Republik
Tivoli (flertydig)

Tivoli kan dække over flere ting:
 Tivoli (Italien) – oprindeligt en by i Italien
 Tivoli er en københavnsk forlystelsespark
 Tivoli (Oslo) var et underholdningssted i Oslo
 Tivoli (Farum Sogn) – en bebyggelse i Farum Sogn, Furesø Kommune
 Tivoli (Ærø) – en bebyggelse på Ærø
 Tilburgs Tivoli – de Tilburgse Kermis. et arrangement på 10 dage

Danske tivolier 
Brugt som substantiv (navneord) er et tivoli / flere tivolier en almindelig betegnelse for både stationære og omrejsende forlystelsesparker.
 Ankers Tivoli
 Bingers Tivoli
 Buurskovs Tivoli
 Byens Tivoli
 Carsten Tivoli
 Dahlgård Tivoli
 Damhus Tivoli
 Fyns Tivoli
 Herning Tivolipark
 Kim Larsen Tivoli
 Kjærs Tivoli
 Lunds Tivoli
 Nibes Tivoli
 Nordisk Tivoli
 Ole’s Tivoli
 Rahbeks Tivoli
 Renés Tivoli
 Revsbæks Tivoli
 Roeds Tivoli
 Ronalds Festival Tivoli
 Rudolfs Tivoli
 Sejrs Tivoli
 SJ Tivoli
 Skandinavisk Tivoli Park
 Sønderjyllands Tivoli
 Tivoli i København centrum
 Tivoli Friheden er en aarhusiansk forlystelsespark
 Tivoli Karolinelund tidligere forlystelsespark i Aalborg
 Tivoli Land
 Wittrups Børnetivoli
Walvis Bay

Walvis Bay er en havneby i Namibia. Tidligere tilhørte den Sydafrika. Byen har  indbyggere.

Se også
Felttoget i Sydvestafrika
Galathea-ekspeditionen 1950–1952
Swakopmund

Referencer 

Byer i Namibia
Havnebyer
Victoriadagen

Victoriadagen er en fejring af den svenske kronprinsesse Victoria, som finder sted på Øland hvert år på hendes fødselsdag den 14. juli, første gang i 1979.

I Victoriadagen indgår et længere musikshow og Victoriastipendiet uddeles till den eller de idrottare som utfört en extra meriterande bedrift under året. Prisuddelingen er således et modstykke til bragdguldet, som uddeles i december hvert år.

Victoriastipendiater 
 1979 – Ingemar Stenmark
 1980 – Stefan Persson
 1981 – Linda Haglund
 1982 – Tomas Gustafson
 1983 – Stig Strand
 1984 – Gunde Svan
 1985 – Patrik Sjöberg
 1986 – Torbjörn Nilsson
 1987 – Tomas Johansson
 1988 – Tomas Gustafsson (2. gang)
 1989 – Jan-Ove Waldner
 1990 – Mikael Appelgren
 1991 – Pernilla Wiberg
 1992 – Jörgen Persson
 1993 – Torgny Mogren
 1994 – Peter Forsberg
 1995 – Tomas Brolin
 1996 – Sara Wedlund
 1997 – Agneta Andersson og Susanne Gunnarsson
 1998 – Magdalena Forsberg
 1999 – Lars Frölander
 2000 – Therese Alshammar
 2001 – Mikael Ljungberg
 2002 – Magnus Wislander
 2003 – Carolina Klüft
 2004 – Anja Pärson
 2005 – Stefan Holm og Christian Olsson
 2006 – Anna Carin Olofsson og Björn Lind
 2007 – Henrik Larsson
 2008 – Susanna Kallur
 2009 – Helena Jonsson
 2010 – Charlotte Kalla
 2011 – Daniel og Henrik Sedin
 2012 – Anette Norberg
2013 – Johan Olsson, langrend
2014 – Sveirges mandelandshold og Sveirges kvindelandshold , langrend
2015 – Sarah Sjöström, svømning
2016 – Henrik Lundqvist, ishockey
2017 – Jenny Rissveds, mountainbike
2018 – Stina Nilsson, langrend
2019 – Hanna Öberg, skiskydning

Eksternt link 
 http://www.victoriadagen.se/

Mærkedage
Öland
Etableret i 1979
Herlufsholm Gymnastikforening

Herlufsholm Gymnastikforening (HG) er en idrætsforening i Herlufsholm stiftet 29. september 1932.  HG fungerer som en slags paraplyorganisation for de sportsgrene, der er repræsenteret i HG. Bordtennis blev optaget december 2012.

Der er 11 sportsgrene repræsenteret:

 Håndbold
 Badminton
 Gymnastik
 Fodbold
 Floorball
 Svømning
 Orientering
 Atletik og motion
 Vægtløftning
 Amerikansk fodbold
 Bordtennis

Disse 11 klubber udgør tilsammen HG. Hver klub har så automatisk deres formand repræsenteret i hovedbestyrelsen. Udover de 11 formænd er der et forretningsudvalg bestående af formand, kasserer, næstformand og sekretær, der tager de daglige beslutninger.

Udover de 11 klubber er der også en idrætsfritidsklub HG Fritten, som HG Hovedafdeling ejer og driver.

Ved sidste tælling lød det samlede antal medlemmer i HG på 4.104. 

HG er en selvejende institution. Det vil sige, at der er nogle interessenter, der ejer dele af HG. 

Tilbage i 1952 var der en gruppe mennesker, der oprettede foreningen HG's venner eller bare HGV. 
Foreningen blev oprettet for at samle penge og arbejdskraft ind til at få bygget svømmebassin, håndboldhal og meget andet i HG. Siden hen er der kommet flere interessenter til.

Det er opbygget således:

 HGV ejer Svømmehal, Sportshal, det tilhørende kursuscenter og det gule hus ved stadion (inspektørboligen). Det er HGV, der driver Herlufsholm Idrætscenter.

 Næstved Kommune ejer jorden dernede (fodboldbaner osv.) inkl. det store gule klubhus med tilskuerpladserne lige ud for stadion.

 Herlufsholm Stiftelse (ligesom et sogn) ejer græsarealet, Sønderdresset, på modsatte side af vejen, som Næstved Kommune så lejer af stiftelsen og låner ud til HG.

 HG's hovedafdeling ejer de røde bygninger ved den store parkeringsplads. De ejer og driver samtidig den idrætsfritidsklub HG Fritten, der har til huse nede i de røde bygninger.

Der er altså 4 grupper, eller mere korrekt interessenter, der ejer dele af HG; men for at gøre det så let som muligt er det HGV, der står for driften af området.

Næstved Kommune står for den finansielle støtte til HG, sammen med sponsorater fra HGV.

Ekstern henvisning 
 HG's officielle hjemmeside
 Herlufsholm Idrætscenter

Fodboldklubber under DBU Sjælland
Idrætsforeninger i Danmark
Etableret i 1932
Sport i Næstved
Dag Hammarskjölds Allé

Dag Hammarskjölds Allé på Østerbro i København går fra Østerport Station til Lille Triangel. Gaden fik sit navn i 1962 efter FN's generalsekretær Dag Hammarskjölds død året før. Før 1962 var denne strækning del af Østerbrogade. Den brede strækning er flankeret af allétræer (lindetræer), der vidner om, at den var indfaldsvejen til Østerport, da København endnu var omgivet af volde. Alleen var plantet på initiativ af general Ernst Peymann i 1787.

Kendte institutioner og bygninger på Dag Hammarskjölds Allé 
 Nr. 10: Garnisons Kirkegård.
 Nr. 13: Bladkompagniets gamle hovedkontor.
 Nr. 17 (opr. 7D): Skolen Institut Sankt Joseph tegnet af Christian Mandrup-Poulsen 1914-15.
 Nr. 19: Østerbro Bibliotek
 Nr. 24: Den amerikanske ambassade tegnet af Ralph Rapson 1952-54.
 Nr. 26: Konsul Franz Norstrands villa, der tidligere husede Canadas ambassade og i mange år var Canadas ambassadørbolig. Anders Kirk Johansen, arving til Lego, købte villaen i 2011, men bor der ikke. I dag kan den lejes som eksklusiv villa, under navnet Villa Canada. Den er tegnet af Albert Oppenheim 1929.
 Nr. 28: Villaen Lille Amalienborg, der tidligere husede Dansk Røde Kors, er tegnet af Carl Brummer 1918.
 Nr. 30: Unitarernes Hus tegnet af Carl Brummer 1927.
 Nr. 35: Holmens Kirkegård.

Referencer

Eksterne henvisninger 

Gader på Østerbro
Gader i Indre By (København)
IB Diploma Programme

International Baccalaureate (IB) Diploma Programme et et uddannelsesprogram undervist i enten engelsk, fransk eller spansk, som i Danmark er akademisk anerkendt på linje med en ungdomsuddannelse. I andre lande kan man dog opnå merit for fag, man har taget på IB Diploma. Uddannelsen strækker sig over 2 år. Mange danske gymnasier tilbyder et forberedelsesår, Pre-IB, der dels skal sikre at eleverne lever op til Undervisningsministeriets krav til en ungdomsuddannelse og dels forberede eleven på at blive undervist på et andet sprog.

IB Diploma er opbygget, så eleverne har store muligheder for at vælge de fag, der interesserer dem. Der skal vælges ét fag fra hver af følgende grupper:

 Modersmål – dansk i de fleste danskeres tilfælde
 Fremmedsprog – f.eks. engelsk, tysk eller spansk
 Individ og samfund – f.eks. historie, psykologi eller geografi
 Naturvidenskab – f.eks. fysik, biologi, kemi eller datalogi
 Matematik – f.eks. matematik eller hverdagsmatematik
 Kunst – f.eks. musik, billedkunst eller drama

I stedet for et fag fra gruppe 6, kan man vælge endnu et fag fra gruppe 1, 2, 3 eller 4. Derudover undervises i faget Theory of Knowledge, som binder de gængse vidensområder sammen og lærer eleven at evaluere viden kritisk og konstruktivt.

Udenfor skoletiden skal eleven deltage i CAS-programmet. CAS står for Creativity, Action and Service. Eleven skal deltage i aktiviteter indenfor alle tre kategorier.

IB Diploma er adgangsgivende til alle universiteter i hele verden.

I øjeblikket tilbyder 16 danske gymnasier IB Diploma. I alt tilbyder 1464 skoler IB Diploma.

Referencer 

Gymnasiale uddannelser
Diploma Programme
Turntablism

Turntablism (eller skivisme), som det kan oversættes til, er kunsten at bringe musik sammen ved hjælp af en Djpult.

En ny stil af musik skabt gennem turntablism er lounge og Chill out. Turntablism, bliver ofte benyttet i sammenhæng med kunstnere der udelukkende skaber musik, ved hjælp af dj pult, hvorimod en dj i dag ofte benytter instrumenter for at bidrag til sit lydmiks. Eksempler på danske kunstnere man vil betegne som turntalister er: DJ Bubba, DJ Noize.

Musik
Lene Maimu

Lene Maimu (født 24. juli 1944 på Frederiksberg) er en dansk skuespillerinde.

Uddannet balletdanserinde.

Afsluttede sin skuespilleruddannelse på Det kongelige Teaters Elevskole i 1966.

Har også studeret i Rom.

Sammen med sin mand – skuespilleren Hans Christian Ægidius – har hun stået bag en lang række sommerrevyer samt optrådt både på Fiolteatret, Dansk Skolescene og Gladsaxe Teater.

Fra tv huskes hun måske bedst fra julekalenderen Jul i Gammelby. Hun har også medvirket i afsnit af Huset på Christianshavn og Krøniken.

Film 
 Man sku' være noget ved musikken (1972) – Annie
 Mor, jeg har patienter (1972) – Deltager i tv-diskussion
 Den kyske levemand (1974) – Ria Ray
 Mafiaen, det er osse mig (1974) – Sygeplejerske
 Ta' det som en mand, frue (1975) – Demonstratør af skønhedsmiddel
 Elvis Hansen, en samfundshjælper (1988) – Meta
 Casanova (1990) – Engelsk Dame
 Kun en pige (1995) – Tante Karen
 Anja og Viktor - brændende kærlighed'' (2007) – Ældre dame

Ekstern henvisning 
 

Personer fra Frederiksberg
Skuespillere fra Danmark
Hans-Henrik Krause

Hans-Henrik Krause (født 13. marts 1918 i Hellerup, 
død 15. april 2002 på Frederiksberg) var en dansk skuespiller og teaterinstruktør.

Uddannet fra Aarhus Teater 1939. Debut på dette teater allerede fra 1937.

1956-1958 meddirektør for Riddersalen, men optrådte også på Aalborg Teater, Teatret ved Sorte Hest, Café Teatret og Aveny Teatret.

Blandt de forestillinger han medvirkede i kan nævnes Silkeborg, Vetsera blomstrer ikke for enhver, Medea, Candida og Mens vi venter på Godot.

Krause blev også en anerkendt instruktør med en række iscenesættelser bag sig.

Fra tv optrådte han bl.a. i serierne Ugeavisen og Bryggeren.

Han nåede også at indspille en række film, herunder Otte akkorder (1944), Ditte Menneskebarn (1946), Nålen (1951), Himlen er blå (1954), Historien om Barbara (1967), Den forsvundne fuldmægtig (1971), Man sku' være noget ved musikken (1972) og Mord i Paradis (1988).

Eksterne henvisninger 
 
 

Skuespillere fra Danmark
Personer fra Hellerup
Vejlefjordskolen

Vejlefjordskolen ligger ved Daugård på nordsiden af Vejle Fjord. Skolen er en kombineret skole med gymnasium for dag- og kostelver, efterskole, grundskole, børnehave og vuggestue.

Skolens værdigrundlag bygger på kristne værdier og lægger vægt fællesskab, respekt for andre og rummelighed.

Skolen har bl.a. følgende faciliteter: Idrætshal, svømmehal, fitnesscenter, ridehal og stalde, boafsnit for drenge og piger, undervisningsfaciliteter, sportsanlæg, egen strand med badebro.

Vejlefjord Efterskole har følgende linjer: heste (med ridehal), outdoor (især kano, kajak, speedbåd, fiskeri, sejlbåde), fodbold, fitness, volley.  Skolen lægger vægt på sund og bæredygtig livsstil. Maden er derfor overvejende vegetarisk med kun lidt kød.

Vejlefjord Gymnasium med tilknyttet kostafdeling blev oprettet i 1972. Elever kommer fra både nærområdet og hele landet.

Vejlefjord Grundskole har elever fra 0.-10. kl. De fleste af efterskolens aktiviteter er åbne for dagelever i 8.-10. kl.

Rektor er Kay Flinker.

Vejlefjordskolens historie 
Skolen bygges i 1930 og indvies i 1931 under navnet Vejlefjord Højskole og har siden haft navne som Vejlefjord Realskole, Vejlefjord Højere Skole og nu Vejlefjordskolen. I begyndelsen var der til skolen knyttet både gårddrift og gartneri. Ideen var, at elever skulle dannes både gennem skolearbejdet og praktisk arbejde i marken og plantagen. En markant milepæl i Vejlefjords historie var gymnasiets oprettelse i 1972. Ca. 25 % af Vejlefjordskolens elever har tilknytning til Adventistkirken, der gennem alle årene været en vigtig samarbejdspartner for skolen. De fleste andre elever har rod i folkekirkelige eller sekulære kredse, og nogle få er muslimer.

Eksterne henvisninger 

 Skolens hjemmeside

Friskoler i Danmark
Gymnasier i Danmark
Bygninger, konstruktioner og anlæg i Hedensted Kommune
Kostskoler i Danmark
Efterskoler
Birgit Conradi

Birgit Conradi (født 20. maj 1939 i Hirtshals) er en dansk skuespillerinde.

Uddannet fra Det kongelige Teaters Elevskole i 1961 havde herefter roller på diverse teatre. Hun har også medvirket i revyer, heriblandt Hjørring Revyen og har desuden indspillet grammofonplader. Hun har haft roller i flere tvserier som eksempel Bryggeren, TAXA og Krøniken.

Hun var i en årrække gift med skuespilleren Bent Conradi.

Film 
 Man skulle være noget ved musikken – (1972)
 Den korte sommer – (1976)
 Vinterbørn – (1978)
 Barndommens gade – (1986)
 Peter von Scholten – (1987)
 Dagens Donna – (1990)
 Skat - det er din tur – (1997)
 Idioterne – (1998)
 Drømmen – (2006)
 MGP Missionen'' – (2013)

Eksterne henvisninger 
 

Skuespillere fra Danmark
Personer fra Hirtshals
AZ Alkmaar

AZ er en fodboldklub fra den hollandske by Alkmaar. AZ Alkmaar spiller i Æresdivisionen og blev stiftet i 1967 som AZ'67, men klubben skiftede nogle år efter navn til AZ Alkmaar. Klubbens hjemmebane hedder AFAS Stadion.

Klubben har vundet det nationale mesterskab to gange, i sæsonerne 1980–81 samt 2008-09, sølvmedaljer fra 2005-06 og bronze fra 2004–05. Det er også blevet til tre sejre i den hollandske pokalturnering.

AZ Alkmaar har deltaget i UEFA Cuppen, hvor de i sæsonen 1981–82 nåede finalen, som dog blev tabt til engelske Ipswich Town. I 2004–05 nåede klubben semifinalen, hvor den tabte til de senere vindere fra CSKA Moskva.

Klubbens præsident hedder Dirk Scheringa, og træneren er Gertjan Verbeek.

Historie 
Fra 1948 til 2006 havde klubben hjemmebane på Alkmaarderhout som havde plads til 8.419 tilskuere.

Danske spillere 
 Kristen Nygaard (1973-1982)
 Kenneth Perez (1999-2006)
 Simon Busk Poulsen (2007-2012) (2014-2015)
 Peter Vindahl Jensen (2021-)

Spillertrup

Referencer

Eksterne henvisninger 

 AZ Alkmaars officielle hjemmeside 

 
Fodboldklubber i Nederlandene
Etableret i 1967
Alkmaar
Wade-Giles

Wade-Giles (simplicificeret kinesisk: 威妥玛拼音 eller 韦氏拼音), sommetider forkortet Wade, er et transskriptionssystem fra den kinesiske skrift brugt på standard mandarin til engelsk baseret på den form for Mandarin, som bruges i Beijing.

Wade-Giles udviklede sig fra et system lavet af Thomas Wade i midten  af det 19. århundrede og nåede sin endelige form med Herbert Giles' kinesisk-engelske ordbog fra 1912. Det var det hyppigst anvendte system for transskription i den engelsktalende verden i det meste af det 20. århundrede og erstattede det Nanjing-baserede transskriptionssystem som havde været almindeligt indtil sidst i det 19. århundrede. Wade-Giles er i dag næsten erstattet af Pinyinsystemet, men det bruges stadig i Taiwan.
 
Kinesisk sprog
Sauda

Sauda er en kommune og en by Rogaland Fylke i Norge med 4.796 indbyggere. Søen og fjorden har altid været grundlag for industrien.

Personer fra Sauda 
 Hans Frette (1927–1989), stortingspolitiker
 Odd Bondevik († 2014), biskop
 Svein Mathisen (1952–2011)
 Kjartan Fløgstad, forfatter
 Bjørn Eidsvåg, prest og musiker
 Hildeborg Juvet Hugdal

Referencer

Se også 
 Industriarbeidermuseet i Sauda

 
Norges geografi
Ryfylke